กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลถนนใหญ่ ตำบลเขาสามยอดตำบลพรหมมาสตร์ตำบลทะเลชุบศร ตำบลบางขันหมาก ตำบลท่าศาลา ตำบลท่าหินตำบลนิคมสร้างตนเอง ตำบลป่าตาล ตำบลโพธิ์เก้าต้นและตำบลกกโกอำเภอเมืองลพบุรี และตำบลโพตลาดแก้วและตำบลบางคู้อำเภอท่าวุ้ง จังหวัดลพบุรีพ.ศ.๒๕๔๗[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้ โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือจดเส้นขนานที่เชื่อมระหว่างจุดซึ่งเป็นเส้นตั้งฉากระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๓๑๑ตรงจุดที่อยู่ห่างจากกึ่งกลางสะพานข้ามคลองบางขันหมากไปทางทิศตะวันตกตามแนวทางหลวงแผ่นดินหมายเลข๓๑๑ เป็นระยะ ๑,๙๐๐ เมตร กับจุดที่อยู่บนคลองระบายใหญ่ชัยนาท - ป่าสักฝั่งตะวันออก ตรงจุดที่อยู่ห่างจากกึ่งกลางสะพานข้ามคลองระบายใหญ่ชัยนาท - ป่าสักไปทางทิศตะวันตกเฉียงเหนือ ตามแนวคลองระบายใหญ่ชัยนาท - ป่าสัก เป็นระยะ ๑,๐๐๐เมตร คลองระบายใหญ่ชัยนาท - ป่าสัก ฝั่งตะวันออกและฝั่งเหนือ คลองบางทะลาย ฝั่งเหนือคลองระบาย ๑๐ ซ้าย ชัยนาท - ป่าสัก ฝั่งตะวันตกเส้นตรงที่เชื่อมระหว่างจุดที่อยู่บนคลองระบาย ๑๐ ซ้าย ชัยนาท - ป่าสักฝั่งตะวันตก ตรงจุดที่อยู่ห่างจากคลองระบาย ๒ ซ้าย บรรจบคลองระบาย ๑๐ ซ้าย ชัยนาท- ป่าสัก ไปทางทิศตะวันตกเฉียงเหนือ ตามแนวคลองระบาย ๑๐ ซ้าย ชัยนาท - ป่าสักเป็นระยะ ๑,๖๐๐ เมตร กับจุดที่อยู่บนกึ่งกลางสะพานข้ามคลองชลประทานที่ ๒๓ฟากตะวันตก เป็นเส้นตรงไปทางทิศตะวันออกเฉียงเหนือจดถนนขุนศรีอินทราทิตย์ฟากตะวันออก ตรงจุดที่อยู่ห่างจากถนนขุนศรีอินทราทิตย์บรรจบกับทางหลวงแผ่นดินหมายเลข ๓๐๑๖ ไปทางทิศตะวันตกเฉียงเหนือตามแนวถนนขุนศรีอินทราทิตย์ เป็นระยะ ๓,๓๐๐ เมตร เขตทหารเส้นตั้งฉากกับศูนย์กลางทางหลวงแผ่นดินหมายเลข ๑ (ถนนพหลโยธิน)ตรงจุดที่อยู่ห่างจากถนนสาธารณะไม่ปรากฏชื่อ บรรจบกับทางหลวงแผ่นดินหมายเลข ๑(ถนนพหลโยธิน) ไปทางทิศตะวันตกเฉียงเหนือ เป็นระยะ ๖๐๐ เมตรไปทางทิศตะวันออกเฉียงเหนือเป็นระยะ ๑,๕๐๐ เมตรเป็นเส้นตรงไปทางทิศตะวันออกเฉียงใต้ ถึงทางหลวงแผ่นดินหมายเลข ๓๐๑๖ ฟากเหนือตรงจุดที่อยู่ห่างจากถนนสาธารณะไม่ปรากฏชื่อ บรรจบกับทางหลวงแผ่นดิน หมายเลข ๓๐๑๖ไปทางทิศตะวันออกตามแนวทางหลวงแผ่นดินหมายเลข ๓๐๑๖ เป็นระยะ ๖๐๐ เมตรทิศตะวันออกจดเส้นตรงที่เชื่อมระหว่างจุดศูนย์กลางทางหลวงแผ่นดินหมายเลข ๓๐๑๖ตรงจุดที่อยู่ห่างจากถนนสาธารณะไม่ปรากฏชื่อ บรรจบกับทางหลวงแผ่นดินหมายเลข ๓๐๑๖ไปทางทิศตะวันออกตามแนวทางหลวงแผ่นดินหมายเลข ๓๐๑๖ เป็นระยะ ๖๐๐ เมตร กับจุดที่อยู่บนแนวเส้นตั้งฉากระยะ๑,๖๐๐ เมตร กับศูนย์กลางทางหลวงแผ่นดินหมายเลข ๑ (ถนนพหลโยธิน)ตรงจุดที่อยู่ห่างจากถนนสาธารณะไม่ปรากฏชื่อ บรรจบกับทางหลวแผ่นดินหมายเลข ๑(ถนนพหลโยธิน) ไปทางทิศตะวันออกเฉียงใต้ตามแนวทางหลวงแผ่นดินหมายเลข ๑(ถนนพหลโยธิน) เป็นระยะ ๓๕๐ เมตร เส้นตั้งฉากกับศูนย์กลางทางหลวงแผ่นดินหมายเลข ๑(ถนนพหลโยธิน) ตรงจุดที่อยู่ห่างจากถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๑ (ถนนพหลโยธิน) ไปทางทิศตะวันออกเฉียงใต้ตามแนวทางหลวงแผ่นดินหมายเลข ๑ (ถนนพหลโยธิน) เป็นระยะ ๓๕๐ เมตร ไปทางทิศตะวันออกเฉียงเหนือเป็นระยะทาง ๑,๖๐๐ เมตร และไปทางทิศตะวันตกเฉียงใต้ เป็นระยะทาง ๑,๖๐๐ เมตรทิศใต้ จดแนวเส้นขนานระยะ ๑,๖๐๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน) เส้นขนานระยะ ๕๐๐ เมตรกับศูนย์กลางถนนสาธารณะไม่ปรากฏชื่อ เส้นตรงที่เชื่อมระหว่างจุดที่อยู่บนถนนสาธารณะไม่ปรากฏชื่อตรงจุดที่อยู่ห่างจากถนนสาธารณะไม่ปรากฏชื่อ บรรจบกับถนนสาธารณะไม่ปรากฏชื่อไปทางทิศใต้ ตามแนวถนนสาธารณะไม่ปรากฏชื่อ เป็นระยะ ๕๐๐ เมตรกับจุดที่อยู่บนถนนสาธารณะไม่ปรากฏชื่อ ตรงจุดที่อยู่ห่างจากทางรถไฟสายเหนือไปทางทิศตะวันออกเฉียงเหนือ ตามแนวถนนสาธารณะไม่ปรากฏชื่อ เป็นระยะ ๑๘๐ เมตรถนนสาธารณะไม่ปรากฏชื่อ ฟากเหนือ เขตจัดรูปที่ดินเพื่อเกษตรกรรม คลองแยก ๑ ขวา ๒๑ขวา เส้นตั้งฉากกับคลองส่งน้ำคลองแยก ๑ ขวา ๒๑ ตรงจุดที่อยู่ห่างจากคลองแยก ๑ ขวา๒๑ ขวา บรรจบกับคลองแยก ๑ ขวา ๒๑ ขวา ไปทางทิศตะวันตกเฉียงใต้ ตามแนวคลองแยก ๑ ขวา๒๑ ขวา เป็นระยะ ๑,๔๓๐ เมตร ไปทางทิศตะวันตกเฉียงเหนือ จดคลองแยก ๑ ขวา ๒๑ ขวาฝั่งเหนือ เส้นตรงที่เชื่อมระหว่างจุดที่อยู่บนคลองแยก ๑ ขวา ๒๑ ขวาตรงจุดที่อยู่ห่างจากคลองแยก ๑ ขวา ๒๑ ขวา บรรจบกับคลองแยก ๑ ขวา ๑ ขวา ๒๑ ขวา ไปทางทิศตะวันตกเฉียงใต้ตามแนวคลองแยก๑ ขวา ๒๑ ขวา เป็นระยะ ๑,๖๐๐ เมตร กับจุดที่อยู่บนคลองแยก ๑ ขวา ๑ ขวา ๒๑ ขวาตรงจุดที่อยู่ห่างจากถนนสาธารณะไม่ปรากฏชื่อ บรรจบกับคลองแยก ๑ ขวา ๑ ขวา ๒๑ ขวาไปทางทิศตะวันตกตามแนวคลองแยก ๑ ขวา ๑ ขวา ๒๑ ขวา เป็นระยะ ๔๒๐ เมตร คลองแยก ๑ ขวา๑ ขวา ๒๑ ขวา ฝั่งใต้และเส้นตรงที่เชื่อมระหว่างจุดที่อยู่บนถนนสาธารณะไม่ปรากฏชื่อ ฟากตะวันตกกับจุดที่อยู่ตามแนวเส้นตั้งฉากระยะ ๘๐๐ เมตร กับศูนย์กลางทางหลวงแผ่นดินหมายเลข๓๑๑ ตรงจุดที่อยู่ห่างจากกึ่งกลางสะพานข้ามคลองบางขันหมากไปทางทิศตะวันตก ตามแนวทางหลวงแผ่นดินหมายเลข๓๑๑ เป็นระยะ ๑,๙๐๐ เมตรทิศตะวันตก จดเส้นตั้งฉากระยะ ๘๐๐ เมตรกับศูนย์กลางทางหลวงแผ่นดินหมายเลข ๓๑๑ตรงจุดที่อยู่ห่างจากกึ่งกลางสะพานข้ามคลองบางขันหมากไปทางทิศตะวันตกตามแนวทางหลวงแผ่นดินหมายเลข ๓๑๑ เป็นระยะ ๑,๙๐๐ เมตร และเส้นตั้งฉากระยะ ๑,๐๐๐เมตร กับศูนย์กลางทางหลวงแผ่นดินหมายเลข ๓๑๑ตรงจุดที่อยู่ห่างจากกึ่งกลางสะพานข้ามคลองบางขันหมากไปทางทิศตะวันตกตามแนวทางหลวงแผ่นดินหมายเลข ๓๑๑ เป็นระยะ ๑,๙๐๐ เมตรไปทางทิศเหนือบรรจบจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๐๑๖ ทิศตะวันออก จดทางหลวงแผ่นดินหมายเลข ๑ฟากตะวันตกทิศใต้ จดทางหลวงแผ่นดินหมายเลข ๓๐๑๖ ฟากเหนือทิศตะวันตกจดเส้นตั้งฉากกับศูนย์กลางทางหลวงแผ่นดินหมายเลข ๓๐๑๖ ที่จุดซึ่งอยู่ห่างจากถนนรพช. ๓๐๑๓ บรรจบกับทางหลวงแผ่นดินหมายเลข ๓๐๑๖ไปทางทิศตะวันออกตามแนวทางหลวงแผ่นดินหมายเลข ๓๐๑๖ เป็นระยะ ๓๗๐ เมตร๒.๒ ทิศเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๐๑๖ทิศตะวันออก จดถนน รพช. หมายเลข ๓๐๑๓ ฟากตะวันตกทิศใต้ จดเขตทหารโรงเรียนจังหวัดทหารบกลพบุรีทางหลวงแผ่นดินหมายเลข ๓๐๑๖ ฟากเหนือทิศตะวันตก จดถนนสาธารณะไม่ปรากฏชื่อ ฟากตะวันออกและถนนขุนศรีอินทราทิตย์ ฟากตะวันออก๒.๓ ทิศเหนือ จดทางหลวงแผ่นดินหมายเลข ๓๐๑๖ฟากใต้ ทิศตะวันออก จดเส้นขนาน ๑,๒๐๐ เมตรกับศูนย์กลางทางหลวงแผ่นดินหมายเลข ๑ (ถนนพหลโยธิน) และถนนสาธารณะไม่ปรากฏชื่อฟากตะวันตกทิศใต้ จดทางหลวงแผ่นดินหมายเลข ๓๐๑๗ ฟากเหนือและทางหลวงแผ่นดินหมายเลข ๑ (ถนนพหลโยธิน) ฟากเหนือทิศตะวันตก จดทางหลวงแผ่นดินหมายเลข ๑ฟากตะวันออก๒.๔ ทิศเหนือ จดทางหลวงแผ่นดินหมายเลข ๓๑๙๖ฟากใต้ ทิศตะวันออก จดทางหลวงแผ่นดินหมายเลข ๓๑๙๖ฟากตะวันออก วัดชีป่าสิตารามและสวนสัตว์สระแก้วทิศใต้ จดถนนรอบวงเวียนศรีสุริโยทัย ฟากเหนือและเขตทหารทิศตะวันตก จดเขตทหาร๒.๕ ทิศเหนือ จดทางหลวงแผ่นดินหมายเลข ๓๑๑ ฟากใต้ทิศตะวันออก จดแม่น้ำลพบุรี ฝั่งตะวันตกแนวเขตวัดพรหมมาสตร์ แนวเขตโรงเรียนวัดพรหมมาสตร์ และถนนสาธารณะไม่ปรากฏชื่อฟากตะวันตกทิศใต้ จดถนนสาธารณะไม่ปรากฏชื่อ ฟากเหนือและคลองแยก ๑ ขวา ๑ ขวา ๒๑ ขวา ฝั่งตะวันออกและฝั่งเหนือทิศตะวันตกจดเส้นตั้งฉากกับทางหลวงแผ่นดินหมายเลข ๓๑๑ ฟากใต้ตรงจุดที่อยู่ห่างจากกึ่งกลางสะพานข้ามคลองบางขันหมาก ไปทางทิศตะวันออกตามแนวทางหลวงแผ่นดินหมายเลข ๓๑๑ เป็นระยะ ๖๒๐ เมตร๒.๖ ทิศเหนือ จดถนนนารายณ์มหาราช ฟากใต้ ทิศตะวันออก จดถนนพระปิยะ ฟากตะวันตกทิศใต้ จดทางหลวงแผ่นดินหมายเลข ๓๐๑๖ ฟากเหนือทิศตะวันตก จดถนนสาธารณะไม่ปรากฏชื่อ ฟากตะวันออก๒.๗ ทิศเหนือ จดถนนสีหราชเดโชชัย ฟากใต้ทิศตะวันออก จดถนนสาธารณะไม่ปรากฏชื่อ ฟากตะวันตกถนนรามเดโช (เทศบาล ๒) ฟากใต้ ถนนศรีปราชญ์ ฟากใต้ และถนนสาธารณะไม่ปรากฏชื่อฟากตะวันตกทิศใต้ จดทางหลวงแผ่นดินหมายเลข ๓๐๑๖ ฟากเหนือถนนสาธารณะไม่ปรากฏชื่อ ฟากเหนือ ทางหลวงแผ่นดินหมายเลข ๓๑๙๖ ฟากเหนือ คลองแยก ๑ขวา ๒๑ ขวา ฝั่งเหนือ ทิศตะวันตก จดเส้นขนานระยะ ๑๕ เมตรกับแม่น้ำลพบุรี ฝั่งตะวันออก คลองบางปี่ ฝั่งใต้และแนวคูเมืองกำแพงเมืองโบราณลพบุรี แม่น้ำลพบุรี ถนนชนะสงคราม ฟากเหนือ และเส้นตั้งฉากกับถนนรามเดโช(เทศบาล ๒) ฟากใต้ตรงจุดที่อยู่ห่างจากกึ่งกลางสะพานข้ามคลองเรือกไปทางทิศตะวันออกตามแนวถนนรามเดโช(เทศบาล ๒) เป็นระยะ ๒๖๐ เมตร ถนนรามเดโช (เทศบาล ๒) ฟากเหนือ และคลองเรือกฝั่งตะวันออก๒.๘ ทิศเหนือ จดทางหลวงแผ่นดินหมายเลข ๑(ถนนพหลโยธิน) ฟากใต้ ทิศตะวันออก จดถนนสาธารณะไม่ปรากฏชื่อ ฟากตะวันตกทิศใต้ จดเส้นขนานระยะ ๓๐๐ เมตรกับศูนย์กลางถนนสาธารณะไม่ปรากฏชื่อ เส้นตั้งฉากกับศูนย์กลางทางหลวงแผ่นดินหมายเลข๓๐๑๖ ตรงจุดที่อยู่ห่างจากถนนสาธารณะไม่ปรากฏชื่อ บรรจบกับถนนพระปิยะ ไปทางทิศใต้เป็นระยะ ๒๔๐ เมตร และเขตทหารทิศตะวันตก จดถนนพระปิยะ ฟากตะวันออกทั้งนี้ ไม่รวมสถานที่ราชการ สถาบันการศึกษาและศาสนสถานทั้งนี้ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลถนนใหญ่ ตำบลเขาสามยอด ตำบลพรหมมาสตร์ตำบลทะเลชุบศร ตำบลบางขันหมาก ตำบลท่าศาลา ตำบลท่าหิน ตำบลนิคมสร้างตนเองตำบลป่าตาล ตำบลโพธิ์เก้าต้น และตำบลกกโกอำเภอเมืองลพบุรี และตำบลโพตลาดแก้ว และตำบลบางคู้ อำเภอท่าวุ้ง จังหวัดลพบุรีภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖.มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถานหรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่แล้วในบริเวณพื้นที่ที่กำหนดตามข้อ ๒ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลถนนใหญ่ตำบลเขาสามยอด ตำบลพรหมมาสตร์ ตำบลทะเลชุบศร ตำบลบางขันหมาก ตำบลท่าศาลาตำบลท่าหิน ตำบลนิคมสร้างตนเอง ตำบลป่าตาล ตำบลโพธิ์เก้าต้น และตำบลกกโกอำเภอเมืองลพบุรี และตำบลโพตลาดแก้ว และตำบลบางคู้ อำเภอท่าวุ้ง จังหวัดลพบุรีพ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลถนนใหญ่ตำบลเขาสามยอด ตำบลพรหมมาสตร์ ตำบลทะเลชุบศร ตำบลบางขันหมาก ตำบลท่าศาลาตำบลท่าหิน ตำบลนิคมสร้างตนเอง ตำบลป่าตาล ตำบลโพธิ์เก้าต้น และตำบลกกโกอำเภอเมืองลพบุรี และตำบลโพตลาดแก้ว และตำบลบางคู้อำเภอท่าวุ้ง จังหวัดลพบุรี ลงวันที่ ๒ กันยายน ๒๕๔๖ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้สุกัญญา/พิมพ์๒๔พฤษภาคม ๒๕๔๙ปาจรีย์/เชิงชาย/ผู้จัดทำ๒๒มิถุนายน ๒๕๔๙[๑] ราชกิจจานุเบกษา เล่ม๑๒๑/ตอนพิเศษ ๕๑ ก (เล่มที่ ๓)/หน้า ๒๑๐/๓ กันยายน ๒๕๔๗